ຂ່າວສານ
ການຢ້ຽມຢາມ ສິງກະໂປ ຂອງທ່ານປະທານປະເທດ ຫງວຽນຊວັນຟຸກ ສະແດງໃຫ້ເຫັນຄວາມສຳຄັນຂອງການພົວພັນສອງຝ່າຍໃນນະໂຍບາຍການຕ່າງປະເທດຂອງ ຫວຽດນາມ ແລະ ສິງກະໂປ
ໂດຍດຳເນີນໃນສະພາບການໂລກລະບາດໂຄວິດ - 19 ຍັງມີການຜັນແປຢ່າງສັບສົນ, ການຢ້າມຢາມທາງລັດຖະກິດ ສິງກະໂປ ແຕ່ວັນທີ 24 – 26 ກຸມພາຂອງທ່ານປະທານປະເທດ ຫວຽດນາມ ຫງວຽນຊວັນຟຸກ ສະແດງໃຫ້ເຫັນຄວາມສຳຄັນຂອງການພົວພັນສອງຝ່າຍໃນນະໂຍບາຍການຕ່າງປະເທດຂອງສອງປະເທດ.
ນີ້ແມ່ນຂໍ້ສັງເກດຂອງທ່ານປະລິນຍາເອກ ເລຮົ່ງຮຽບ, ນັກຊ່ຽວຊານສັງກັດສະຖາບັນ ISEAS – Yusof Ishak, ເມື່ອແລກປ່ຽນກັບນັກຂ່າວສຳນັກຂ່າວສານ ຫວຽດນາມ ປະຈຳ ສິງກະໂປ ກ່ຽວກັບຄວາມສຳຄັນຂອງການຢ້ຽມຢາມ, ການພັດທະນາຂອງການພົວພັນສອງຝ່າຍ ແລະ ບຸລິມະສິດຂອງ ສິງກະໂປ ໃນສາຍພົວພັນກັບ ຫວຽດນາມ.
ທ່ານປະທານປະເທດ ຫວຽດນາມ ຫງວຽນຊວັນຟຸກ (ພາບ: VOV)
ນອກຈາກນັ້ນ, ທ່ານປະລິນຍາເອກ ເລຮົ່ງຮຽບ ກໍສະແດງຄວາມຫວັງວ່າ ສອງຝ່າຍອາດຈະບັນລຸໄດ້ຂໍ້ຕົກລົງສະບັບອື່ນໆ ແນໃສ່ພັດທະນາການພົວພັນສອງຝ່າຍໃຫ້ແທດຈິງກວ່າອີກ ເປັນຕົ້ນແມ່ນໃນຂົງເຂດເສດຖະກິດດີຈີຕອນ, ຄວາມປອດໄພທາງເຄືອຂ່າຍອິນເຕີເນັດ. ເຊິ່ງລ້ວນແຕ່ແມ່ນຂົງເຂດທີ່ມີຄວາມສຳຄັນຕໍ່ຜົນປະໂຫຍດແຫ່ງຊາດຂອງສອງປະເທດໃນໄລຍະປັດຈຸບັນກໍຄືໄລຍະຈະມາເຖິງ.
(ແຫຼ່ງຄັດຈາກ VOV)